ripplagede müük ja paigaldus, akustilised lahendused
#000000
Kui tavaliste ripplagede peamiseks funktsiooniks on parandada ruumide visuaalset kuvandit, peita ehituskonstruktsioone, ventilatsioonisüsteeme, elektrikaablistikku ja muud lae all silma häirivat ning koostoimes valgustusega muuta ruumi üldist atmosfääri, siis akustiline kujundus tegeleb helide liikumise, suunamise, peegeldamise ja summutamisega nii ruumi siseselt kui ka seest välja ning väljast sisse. Akustilise kujunduse seisukohalt jagatakse helid ruumis kaheks: eelistatuteks ja häirivateks. Eelistatud helid on näiteks õppejõu hääl auditooriumis või õpetaja oma klassiruumis, muusika kontserthallis või näitleja hääl kinos ja teatrisaalis. Häirivateks helideks peetakse reeglina väljast kostuvat müra ja liigset kaja ruumi siseselt.
#000001
Akustiline kujundus aitabki kaasa eelistatud helide kuuldavuse parandamisele ja neelab omakorda soovimatu ning segava müra. Suletud ruumis ei saa helid liikuda vabalt – nende teele jäävad ruumi ümbritsevad pinnad, millel helid siis vastavalt kattematerjalide omadustele kas peegelduvad või sumbuvad. Heli peegelduste suunamine ja iga ruumi jaoks sobiva kajapikkuse leidmine on ruumi akustika kujundaja põhiülesandeid.
#000002
Kuigi tegelikult muudavad mingil määral ruumi akustikat ka tavalised ripplaed, siis enamjaolt kasutatakse akustiliste lahenduste juures siiski spetsiaalselt selleks otstarbeks valmistatud materjale. Näiteks müra neelavad kõige paremini poorse struktuuriga laepaneelid ja seinakattematerjalid. Meie poolt pakutavate toodete hulgas on selliseid olenevalt tootjast valmistatud kas mineraalvilla (OWA), kivivilla (Rockfon) või putitvilla (CEWOOD) baasil. Helisid peegeldavad ja suunavad aga edukalt seevastu metall ning puit.
#000003
Järgnevalt pildivalik mõningatest meie teostatud töödest ruumide akustika parandamisel:
#000004
Rõõmuga saame teatada oma klientidele ning koostööpartneritele, et kolisime selle aasta alguses oma laoruumid Tartus uude kaasaegsesse laohoonesse ja asume seega nüüdsest aadressil Jalaka 77/34, kus on kohapeal uudistamiseks olemas [...]
#000005